**ZAPISNIK SJEDNICE ŠKOLSKOG ODBORA**

Zapisnik sa 19. sjednice Školskog odbora OŠ Vjekoslava Kaleba Tisno (dalje u tekstu: ŠO), održane 30. rujna 2019. godine s početkom u 13:22 sati u prostorijama OŠ Vjekoslava Kaleba.

Sjednici je predsjedavala predsjednica ŠO Martina Fantov.

Sjednici su nazočna četiri člana ŠO.

Opravdano je nenazočna Višnja Štropin

Neopravdano je nenazočan: Andrija Berak.

Od ostalih osoba sjednici je nazočna: Sanda Crvelin – ravnateljica.

Za zapisničara je postavljen Silvio Šoda.

Sjednici je nazočan potreban broj članova za pravovaljano odlučivanje.

Predsjednica ŠO predlaže da se dnevni red sjednice proširi sa dvije točke:

1. Rebalans II
2. Financijski plan za 2020. godinu s projekcijama za 2021. i 2022.

Članovi ŠO su jednoglasno prihvatili prijedlog predsjednice ŠO, te se ove dvije točke dodaju u dnevni red sjednice kao točke 9. i 10., a točka 9. *Razno* postaje točka 11.

Predložen je i usvojen uz dopunu slijedeći:

**DNEVNI RED:**

1. Usvajanje zapisnika sa 18. sjednice ŠO,
2. Obavijest o prestanku mandata člana ŠO iz reda Vijeća roditelja
3. Verifikacija mandata člana ŠO iz reda Vijeća roditelja
4. Izbor zamjenika predsjednika Školskog odbora
5. Donošenje Godišnjeg plana i programa škole za školsku godinu 2019./2020.,
6. Donošenje Školskog kurikuluma za školsku godinu 2019./2020,
7. Izvješće o radu ŠSD „Tisno“ za školsku godinu 2018./2019.,
8. Imenovanje voditelja ŠSD „Tisno“ za školsku godinu 2019./2020.,
9. Rebalans II
10. Financijski plan za 2020. godinu s projekcijama za 2021. i 2022.
11. Razno.

***Ad.1.*** Na zapisnik sa 18 sjednice ŠO nitko od nazočnih članova nije imao primjedbe te je isti jednoglasno usvojen

***Ad.2. i 3.*** Članu ŠO Guidu Frkiću mandat člana ŠO prestaje sukladno članku 55. stavak 3. Statuta OŠ Vjekoslava Kaleba (KLASA: 003-05/19-02/01; URBROJ: 2182/1-12/1-10-01-19-1, od 25. ožujka 2019. godine). Ravnateljica je Vijeće roditelja obavijestila o potrebi provođenja dopunskih izbora sukladno odredbama članka 38. Statuta. Nakon provedbe dopusnkih izbora, izabran je Tome Belakušić kao član ŠO iz redova Vijeća roditelja. Mandat člana ŠO traje do isteka mandata aktualnog ŠO (25. travnja 2021.). Uvidom u osobnu iskaznicu verificiran je mandat članu ŠO Tomi Belakušiću.

**ZAKLJUČAK**

1. **Verificira se mandat članu ŠO iz redova Vijeća roditelja, Tomi Belakušiću.**

***Ad.4.*** S obzirom da je Guido Frkić obnašao dužnost zamjenika predsjednika ŠO, bilo je potrebno izvršiti ponovni izbor za zamjenika predsjednika. Jednoglasnom odlukom ŠO izabran je Tome Belakušić za zamjenika predsjednice ŠO.

**ZAKLJUČAK**

1. **Imenuje se Tome Belakušić zamjenikom predsjednice ŠO.**

***Ad.5. i 6.*** Tajnik je članovima ŠO u materijalima za sjednicu dostavio *Godišnji plan i program škole za školsku godinu 2019./2020.* (u daljnjem tekstu: GPP)i *Školski kurikulum za školsku godinu 2019./2020.* (u daljnjem tekstu: Kurikulum).Ravnateljica je upoznala članove ŠO sa GPP-om i navela da se ništa nije promijenilo u odnosu na GPP za prošlu školsku godinu. Što se tiče kurikuluma ravnateljica je navela nove aktivnosti koji škola planira za ovu školsku godinu među koje spada: mala škola glagoljice, betinska drvena brodogradnja, sajam obrazovanja, plava eko patrola, Hippo natjecanje…. Nakon toga se pristupilo glasovanju i GPP i Kurikulum za školsku godinu 2019./2020. su jednoglasno doneseni..

**ZAKLJUČAK**

1. **Donosi se Godišnji plan i program rada škole za školsku godinu 2019./2020.**
2. **Donosi se Školski kurikulum za školsku godinu 2019./2020.**

***Ad.7.*** Tajnik je članovima ŠO pročitao *Izvješće o radu ŠSD „Tisno“ za školsku godinu 2019./2020.* koje je podnio voditelj ŠSD „Tisno“ učitelj tjelesne kulture Dinko Lucić, isto se prilaže zapisniku i čini njegov sastavni dio. Članovi ŠO su jednoglasno prihvatili izvješće ŠSD „Tisno“ za šk.god. 2018./2019.

**ZAKLJUČAK**

1. **Usvaja se Izvješće ŠSD „Tisno“ za školsku godinu 2018./2019.**

***Ad.8.*** Ravnateljica je članovima ŠO predložila da se imenuje Dinko Lucić, učitelj tjelesne i zdravstvene kulture, voditeljem ŠSD „Tisno“ za školsku godinu 2019./2020. Članovi ŠO su jednoglasno prihvatili prijedlog ravnateljice.

**ZAKLJUČAK**

1. **Imenuje se Dinko Lucić voditeljem ŠSD „Tisno“ za školsku godinu 2019./2020.**

***Ad.9.*** Ravnateljica je članovima ŠO pojasnila da se u Rebalansu II nije ništa značajnije mijenjalo, jedino smo stavku bankarskih troškova podigli za 500,00 kuna. Što se tiče ostalih stavki prilikom donošenja Rebalansa I novce smo ispravno raspodijelili rako da ćemo biti pokriveni financijski na svim stavkama do kraja 2019. godine. Nitko od članova ŠO nije imao pitanja te se pristupilo glasovanju. Nakon provedenog glasovanja Rebalans II je jednoglasno usvojen.

**ZAKLJUČAK**

1. **Usvaja se Rebalans II**

***Ad.10.*** Tajnik je članovima ŠO podijelio *Financijski plan za 2020. godinu s projekcijama za 2021. i 2022.* Ravnateljica je obrazložila članovima ŠO da se u Financijskom planu za 2020. godinu ništa ne mijenja u odnosu na isti od prijašnjih godina. Također prema projekcija za naredne tri godine vidi se da će i narednih godina Financijski plan ostati u granicama dosadašnjih. Nakon tog se pristupilo glasovanju i Financijski plan za 2020. godinu s projekcijama za 2021. i 2022. godinu se jednoglasno usvaja.

**ZAKLJUČAK**

1. **Usvaja se Financijski plan za 2020. godinu s projekcijama za 2021. i 2022. godinu**

***Ad.11.*** Pod točkom *Razno* nije bilo rasprave.

Sjednica je završila u 14:30 sati.

Zapisničar: Predsjednica ŠO:

Silvio Šoda, struč.spec.publ.admin. Martina Fantov, mag.bibl

KLASA: 003-06/19-01/04

URBROJ: 2182/1-12/1-10-03-19-2

Tisno, 30. rujna 2019.